Суҡтурғай

Суҡтурғай ''(, ) — турғайҙар отрядындағы һайрасы ҡош.

 Ҡылыҡһырлама 
Сыйырсыҡ ҙурлығында. Башында бүрке бар. Ҡауырһыны ҡуйы, беше. Дөйөм төҫө алһыу һоро, ҡара ҡанаттарында тар ғына һары һәм киңерәк аҡ һыҙыҡтар, асыҡ ҡыҙыл тап бар; ҡойроғо, тамағы, күҙҙәре аша үткән һыҙыҡтар ҡара; ҡойроғоноң осо асыҡ һары. Башҡа ҡоштар менән бутау мөмкин түгел

 Тереклек итеүе 
Ҡайын йәки ылыҫлы урмандарҙа йәшәй. Ҡышҡыһын күсеп йөрөй. Тауышы яғымлы ғына сырылдау; «сирррири — сиррири». Ояһы ағас баштарында була. Башҡортостанда ҡыш көнө уларҙың һаны арта төшә.

 Туҡланыуы 
Яҙ һәм йәй көндәрендә бөжәктәр,үләндең йәш һабаҡтары, башҡа ваҡытта төрлө емеш — еләктәр менән туҡлана. Башлыса миләш, балан, омела(паразит үҫемлек), көртмәле.

 Үрсеүе 
Инә ҡош ҡара тарлы күкһел 3—7 йомортҡа һала.

 Әҙәбиәт 
Э. Ф. Ишбирҙин. Башҡортостан ҡоштары. — Өфө, 1986. — 104-се бит.

Категория:Төньяҡ Америка ҡоштары
Категория:Евразия ҡоштары
Категория:Башҡортостан ҡоштары
Категория:Суҡтурғайҙар
Категория:1758 йылда тасуирланған хайуандар